rlitschk/wikidir huggingface dataset:
Muasmähl odr Musmehl isch e Mähl, wo aus gröschte Kerndle vo Dinkel odr Haber, huit au vo Woiza und Droidmischunga, gmacht werd. Es isch a Vollkoarnmähl, wo griaßi gmahle isch. Es wor früaher im Schwobaland, Bayern und Tirol a recht beliabts Mähl. Bsonders wege dr guade Haltbarkoid. Als Grundnahrigsmiddl isch s bispilswis im Brenntar Dag für Dag gesse wore. In d letzte Johrzehnt isch s fascht in Vergessehoid grate. Deswege isch s Musmähl vo Slowfood Dytschland in d Arche des Geschmacks ufgnumme wore. Alb-Leisa Brenntar D schwäbisch Kuche Arche Passagier: Musmehl uf slowfood.de Unser Musmähl uf luzmuehle.de Musmehl online kaufe uf schwaebisher-shop.de Arche Passagier: Musmehl (Memento vom 20. Augschte 2017 im Internet Archive) uf slowfood.de
Arconciel (im Friburger Patois ) isch e politeschi Gmeind im Saanebezirk vom Kanton Friburg. Der früener düütsch Ortsname Ergenzach wird hüt chuum me bruucht. S Dorf Arconciel lyt sibe Kilometer südweschtlech vo Friburg. Es isch uf emene Plateau uf dr Oschtsyte vom Saanegrabe am Fuess vo de Friburger Voralpe. Im Norde chunt dr Gmeindbann as Chraftwärch Hauterive a dr Saane. Im Gemeindgebiet vo Arconciel ligge verschideni archäologeschi Fundstelle. Die eltischte sind us dr Bronzezyt und dr Römerzyt. Dr Ortsname isch s erschte Mol ane 1082 i dr latynische Form castrum Arconciacum gnännt, dr dütsch Name Erchunzacho im Joor 1236. Arconciel isch sit em 11. Joorhundert e regionaal bedütendi Herrschaft gsi. Bi Arconciel isch e Strooss durs Saanetobel ggange, wo uf beide Syte uf de Felse mit Feschtige gsicheret gsi isch, im Weschte dur d Burg Illens und im Oschte dur ne ganz chlyni Stadt, ebe Arconciel. Sid 1251 het d Herrschaft de Grafe vo Savoie ghört, und ane 1475 isch si vo de Friburger und de Bärner eroberet worde. Quela: Bundesamt für Statistik 2005 De Uusländeraateel isch 2010 bi 9,9 % gläge. 82,3 % va de Yywoner si im Jaar 2000 römisch-katholisch gsii, 7,6 % evangelisch-reformiert. Bi de Vouchszelig 2000
Andeer () isch e Gmaind i der Region Viamala vom Kanton Graubünde. S Gmaindwappe, wo uf silbrigem Grund über der Zinnemuur en Bär zeigt, wo stoot und rot bewehrt isch, isch vo der Bärenburg (romanisch Balamburtg), em alte Verwaltigszäntrum vom Taal, abgleitet. Andeer liit im Schamsertaal, wo uf Rätoromanisch Val Schons heisst. Dur s Taal flüsst dr Hinderrhy, wo bi Roffla dur di ängi Rofflaschlucht lauft. Südlech vom Dorf chunt der Oovnerrhy oder Ferrerarhy us em Ferrerataal zum Rhy abe. Undedra stoot s Chraftwärch Bäreburg vo der Stromfirma Chraftwärch Hinderrhy AG. Näbem Dorf Andeer ghöre zu dr Gmaind no d Wiiler Clugin, Pignia, Bäreburg, Bavugls und Bagnusch. Südlech vo Roffla goot s Gmaindgebiet bis über d Alp Nursera ufe, uf der Oschtsyte vom Taal zu de Alpe Lambegn und Neaza under der Bärgreie mid em Piz Curver (2972 Meter über Meer). Im Weschte sind under em Cufercalhorn (2800 Meter) und em Piz Calandari d Alpgebiet Durnan, Pastgaglias und Burtgas. A dr Gmeindgränze begägne sech s Rätoromanische und die walserdütschi Sprooch vo dr Nochbergmaind Sufers im Rhywaald. Bis im 19. Joorhundert isch im Schams und z Andeer vo fasch allne Lüt die rätoromanischi Sprooch Sutselvisch gredet worde. Sider isch der Adeil
S Autonom Zentrum KTS isch e Inschtitution vu de Autonome Szene im Stadtdail Wieri z Friburg. D KTS isch anne 1994 in eme bsetzte Huus vu de ufglossene Vauban-Kaserne entstande, wu anne 1938 as Schlageter-Kaserne baut un 1945 vu de Franzose iwernumme wore isch un wu de hitig Stadtdail Vauban drus entstande isch. Nodem s sit de Huusbsetzige in de 1980er-Johr ender rueig um d Friburger autonom Szene wore isch, het si dur de Bau vum Konzerthuus Friburg (em stedtische Kongress- un Veraastaltigszentrum, wu s 996 eröffneten) e gwissi Renaissance erlebt. Des Großprojekt isch unter de Burger weg de Keschte umstritte gsii, un vor allem alternativi Kulturprojekt hän weg de Bau- un Unterhaltigskschte Noodail im Wettbewerb um stedtischi Mittel gferchtet. S Konzerthuus isch in de alternative Szene zue me Symbol vu de kommerzialisierte Mainstream-Kultur wore. D KTS het si mit ihrem ihrem Programm an Independent-Konzert, bolitische Diskussionsrunde, Volxkuchine, Infoläde un Umesunschtläde as alternative Gegenpol verstande. De Name „KTS“ stoot fir „Kulturtreff in Selbstverwaltung“ un isch in Aalehnig an de provisorische Name „Konzert- und Tagungsstätte“ vum Konzerthuus in de Planigsphase gwehlt wore. Wu s urspringlig Domizil uf em Vauban-Gländ dur d Stadt gruumt wore isch, het d KTS anne 1998 in
Albinu [ˈalbɪnʊ]; franzöösisch Arbignon/Albignon) isch e politeschi Gmeind im Bezirk Leuk vom Kanton Wallis. Der Ortsname ist s erschte Mol ane 1224 als Albignun urkundlech erwäänt. Uf em Gmeindbiet sind es baar romaneschi Fluernäme au hüt no bekannt (wie Tschärmilonga, Boviri, Maarunggli, Tschingere, Laljet, Planedri und no anderi). Si zeige, ass vor der Germanisierig im Middelalter und em Übergang zum Walliserdüütsch i dr Gäget vo Leigg e romanischsprächendi Bevölkerig mit emene frankoprovenzalische Tieläkt gläbt het. S Dorf liit am Usgang vom Dalataal südöschtlech vo Badu. Die kompakti Hüüsergruppe vom Dorf Albinu stoot am linke Bärghang höch über em Fluss Dala zwüschem Miligrabe und em Lirschigrabe. Wyter unde liit s Dörfli Tschingere, ennet em Lirschigrabe d Streusidlig Dietu, Badu zue dr Wiiler Planedri, zwei Kilometer obenam Dorf dr Wiiler Tschärmilonga und no wyter obe s Alpdorf vo der Torräntalp. S Gmeindgebiet goot vo dr Egg, wo sech vo Sankt Barbara bi Leigg bis zum Horlinigraat ufe ziet, s Taal ii bis zu de höche Felswänd südöschtlech vo Badu. Im Nordoschte isch uf em Vorgipfel vom Torränthorn der höchscht Punkt vo dr Gmeind mit 2889 Meter über Meer. E Strooss, wo ane 1956 bout worden isch, goot va Leigg uf Albinu und
Ambutrix isch e französeschi Gmeind mit 768 Ywohner (Stang 1. Januar 2020) im Département Ain i dr Region Auvergne-Rhône-Alpes. D Gmeind ghört zum Kanton Ambérieu-en-Bugey im Arrondissement Belley. D Nochbergmeinde vo Ambutrix sind Saint-Denis-en-Bugey im Norde, Bettant im Nordoschte, Vaux-en-Bugey im Süde, Lagnieu im Südoschte un Leyment im Weschte. d Ruine vom Schloss vo Verneaux d Chile vom Sankt Moritz Commons: Ambutrix – Sammlig vo Multimediadateie Liste des maires au 25 avril 2014 (data.gouv.fr)
Thusis (im yheimische Tieläkt: [ˈt(ʰ)uːʒ̊iʒ̊]; rätoromanisch Tusáun, italienisch Tosana) isch e Gmaind vo der Region Viamala im Kanton Graubünde. D Gmaind Thusis lyt an Hinderrhy a däre geografisch markante Stell, wo dr Fluss us der Via-Mala-Schlucht id Flechi vom Domleschg use chunt. Weni spöter nimmt der Hinderhy vo dr rächte Syte här als Näbefluss d Albula uf. Bi Thusis flüsst d Nolla, wo vom Piz Beverin abe chunt, vo der lingge Syten in Hinderrhy. Die Gmaind chunt im Weschte a d Gmaind Masein aa, im Süde a Ronggälle, wo i dr Viamala lyt, im Oschte an Sils und im Norde, im Taalbode vom Domleschg, a d Gmaind Cazis bim Cazner Bach. Thusis isch en Oort a dr Passtrooss zum Vogelbärg und zum Splügepass, a dr Autobaan A13 und a dr Albulalinie vo dr Rhätische Baan. Thusis isch e düütschsproochegi Gmeind. Dr lokal Dialäkt heisst «Thusnerdüütsch». S Rätoromanische (d Sproochvariante Sutselvisch) isch z Thusis under em Yfluss vo Chur här vermuetli scho im 16. Joorhundert ufggä worde. Am Bärghang südlech vo dr Nolla sind no rätoromaneschi Fluernäme läbig: Crapteig, Crappasusta, Saissa, Crapschalva und anderi. Thusis isch ane 1156 s erschte Mol gnännt. Dr Ort isch als Stazion uf de Bärgstroosse uf
Chliibö̀singe isch a politischi Gmiin im Seebezirk im Kanton Fryybùrg, Schwyyz. Chliibö̀singe liit ùf 509 m ü. M., 10 km nordnordöschtlich va de Kantonshùùptstadt Fryybùrg im Tal va de Saane. Zue de Gmiin Chliibö̀singe ghööre o d Sidlige Grueneburg ù Riedacher. Va de Gmiinflechi si 68,4 % landwirtschaftlichi Flechi, 20,6 % Waud, 6,6 % Sidligsflechi ù 4,3 % schüschtigi Flechi. Nachpuurgmiine va Chliibö̀singe si Gurmus, Didinge ù Böösinge im Kanton Fryybùrg ù Chriechwiu im Kanton Bärn. Chliibö̀singe isch zum eerschte Maul gnamset choo im Jaar 1264 aus Balsingen lo pitet (1264-65 Besingen, 1584 Zänerbösingen, 18. Jh. Welschbösingen). Quela: Bundesamt für Statistik 2005 De Uusländeraateel isch 2010 bi 4,6 % gläge. 50,8 % va de Yywoner si im Jaar 2000 römisch-katholisch gsii, 37,4 % evangelisch-reformiert. Bi de Vouchszelig 2000 hii va de 506 Yywoner 94,9 % Tüütsch aus Hùùptspraach aaggää, 3 % Franzöösisch ù 2,1 % anderi Spraache. De seislertüütsch Tialäkt va Chliibö̀singe ghöört zum Hööjschtalemannisch. Commons: Chliibö̀singe – Sammlig vo Multimediadateie www.kleinboesingen.ch Eveline Seewer: Kleinbösingen In: Historisches Lexikon vo dr Schwiiz. Ständige Wohnbevölkerung nach Staatsangehörigkeitskategorie, Geschlecht und Gemeinde, definitive Jahresergebnisse, 2022. Bei späteren Gemeindefusionen Einwohnerzahlen aufgrund Stand 2022 zusammengefasst. Abruf am 5. September 2023 Bundesamt für Statistik: Regionalporträts 2012: Kennzahlen
Pierrafortscha (im Friburger Patois ) isch e politeschi Gmeind im Saanebezirk vom Kanton Fryybùrg, Schwyyz. Früener het d Gmeind dr dütsch Name Perfetschied gha, wo hüt chuum me bruucht wird. Der Ortsname Pierrafortscha isch es Patois-Wort und heisst pierre fourchue (gablete Schtei). Do dermit isch e grosse Gletscherfindling uf em Fäld Champ de la Pierre gmeint, wo au im Gmeindswappe abbildet isch. Dr Findling isch öpe 900 Tonne schwär und isch us Granit, wo dur de Rhonegletscher us de Alpe do ane verfrachted worden isch. Pierrafortscha liit drü Kilometer südöschtlech vo dr Stadt Friburg und uf dr Oschtsyte vo Marly. S Dorf isch uf em Hügel zwüsche Friburg und Tentlinge im Sensebezirk. S Gmeindgebiet goot vom Tobel vo dr Saane bis a d Ärgera. Im Gmeindbiet ligge d Hügel Chantemerle, Pierrafortscha, Le Croquelet und Bois de Morvin und d Dörfer Granges-sur-Marly, Morvin (dütsch: Helmetinge), Villars-sur-Marly und Pfaffewiil. Nachpuurgmiine va Pierrafortscha si Fryybùrg, Sankt Ursen, Tentlingen, Villarsel-sur-Marly ù Marly. Dr Gmeindname isch ane 1267 s erschte Mol erwäänt. Quela: Bundesamt für Statistik 2005 De Uusländeraateel isch 2010 bi 11 % gläge. 72,1 % va de Yywoner si im Jaar 2000 römisch-katholisch gsii, 22,8 % evangelisch-reformiert. Bi de Vouchszelig 2000 hii va
Ambérieu-en-Bugey isch e französischi Gmeind und e Stadt mit 14.288 Ywooner (Stang 1. Januar 2020) im Département Ain i dr Region Auvergne-Rhône-Alpes. Si isch Hauptort vom Kanton Ambérieu-en-Bugey im Arrondissement Belley und Mitglied im Gmäindverband Plaine de l’Ain. Ambérieu-en-Bugey liit i dr Landschaft Bugey zwüsche Lyon und Gämf, am Iitritt vom Fluss Albarine is breite Flusstal vom Ain, wo zwei Kilometer weschtlech vo Ambérieu durelauft. D Gmeind het en Baanhof a de Baanstreggi Lyon-Gämf, wo vo TER-Rhône-Alpes-Züüg bedient isch. Vo Ambérieu us goot die Streki uf Culoz a dr Rhone und en anderi Linie gäge Norde uf Bourg-en-Bresse. Im Nordweschte liit de glychnamig Milidäärflugblatz Base aérienne 278, wo ane 1944 s erschte Mol betribe worden isch. D Nachbergmeinde vo Ambérieu-en-Bugey sind Ambronay im Nordweschte und Nordoschte, Douvres im Norde, Château-Gaillard im Weschte, Saint-Rambert-en-Bugey im Oschte, Saint-Denis-en-Bugey im Südweschte, Bettant im Süde un Torcieu im Südoschte. d Chiuche Saint-Symphorien d Burg Allymes s Schloss Les Echelles Syt 1973 bsteht e Gmeindpartnerschaft mit Mering z Bayern. Commons: Ambérieu-en-Bugey – Sammlig vo Multimediadateie Offizielli Website Liste des maires au 25 avril 2014 (data.gouv.fr)
Spiegelbärg, uf Französisch Muriaux, isch e politeschi Gmeind im Bezirk Freibärge vom Kanton Jura i der Schwiiz. S Gmeindwappe chunt vo de Herre vo Spiegelbärg. Es zeigt über em grüene Bärg en Spiegel mit rotem Rand. S Dorf Muriaux liit uf der Hochflechi vo de Freibärge im Jura. D Gmeindflechi vo Spiegelbärg bestoot us zwei vonenand trennte Areal. Dr nördlech Deil mid em Dorf Muriaux liit a dr Strooss und dr Ysebaanlinie vo Schwarzebärg uf St. Leodegar (frz.: Saignelégier), und au d Ysebaanlinie vo Schwarzebärg uf Tramlige goot do dure, und der südlech Deil mit der ehemolige Gmeind Le Peuchappatte, wo sid 2009 au zu Spiegelbärg ghört, isch am Nordhang vom Bärg Mont Soleil und a der Kantonsgränze zum Kanton Bärn. Zwüsche de beide Gmeinddeil sind d Gmeindbänn vo Schwarzebärg und Brandisholz (frz.: Les Breuleux). Nördlech vom Gmeindgebiet vo Spiegelbärg lauft dr Doubs imene töif ygschnittene Taal. Uf em Chalchfelse Arête des Sommêtres höch über em Doubs stoot d Ruine vo der Burg Spiegelbärg. Zu dr Gmeind ghöre i dr wyte Hügellandschaft und zwüsche de grosse Tannewälder d Wiiler Les Emibois, Les Ecarres, Les Chenevières, Le Cratat Loviat, Les Peux, Le Roselet, Le Peuchappatte und Cerneux-Veusil und es baar verstreuti
D Globus (Grubb) isch a Warahausgrubb en dr Schwiiz. 1907 isch vom Heinrich Burkhardt am 7. Februar a Vorgengrfirma en s «Magazine zum Globus» omdaufd worra. Sids vom Ondrnehma isch Schpreitebach. Dr Omsads 2016 war 879 Miliona SFR. D Globus-Grubb hod 3.400 Aagschdellde Zur Globus-Grubb gherad: Schild (bis 2019) Herren-Globus (bis 2019) ) En dr Zukunfd wellaad se meh Online-Handl dreiba. Migros Herren-Globus Schild Globus Impressum Aus für Schild und Herren-Globus Regeln für Online-Shop
Gräng isch a politischi Gmiin im Seebezirk im Kanton Fryybùrg, Schwyyz. Gräng liit ùf 439 m ü. M., 2.5 km südweschtlich vam Bezirkshùùptort Mùùrte am Südufer vam Mùúrtesee. S isch di drittchlynschti Gmiin vam Kanton. Zue de Gmiin ghöört o de Wyyler Blessoney. Va de Gmiinflechi si 70,3 % landwirtschaftlichi Flechi, 12,9 % Waud, 14,9 % Sidligsflechi ù 2 % schüschtigi Flechi. Nachpuurgmiine va Gräng si Murten ù Courgevaux im Kanton Fryybùrg ù Faoug im Kanton Waadt. Gräng isch zum eerschte Maul gnamset choo im Jaar 1314 aus Gruein. Ds Schloss Grein isch um 1785 buue choo. Quela: Bundesamt für Statistik 2005 De Uusländeraateel isch 2010 bi 12,4 % gläge. 53,3 % va de Yywoner si im Jaar 2000 evangelisch-reformiert gsii, 24 % römisch-katholisch. Bi de Vouchszelig 2000 hii va de 150 Yywoner 92 % Tüütsch aus Hùùptspraach aaggää, 5,3 % Franzöösisch ù 2,7 % anderi Spraache. De seislertüütsch Tialäkt va Gräng ghöört zum Hööjschtalemannisch. Commons: Gräng – Sammlig vo Multimediadateie www.greng.ch Ursula Birchler: Greng In: Historisches Lexikon vo dr Schwiiz. Ständige Wohnbevölkerung nach Staatsangehörigkeitskategorie, Geschlecht und Gemeinde, definitive Jahresergebnisse, 2022. Bei späteren Gemeindefusionen Einwohnerzahlen aufgrund Stand 2022 zusammengefasst. Abruf am 5. September 2023 Bundesamt für Statistik: Regionalporträts 2012: Kennzahlen
Conand isch e französischi Gmeind mit 133 Yywohner (Stand 1. Januar 2020) im Département Ain in dr Region Auvergne-Rhône-Alpes. D Gmeind ghört zum Kanton Ambérieu-en-Bugey im Arrondissement Belley. Conand liit uf 360 m und isch i dr Luftlinie 22 Kilometer nordweschtlich vo Belley un öppe 52 km nordöschtlich vo de Stadt Lyon. D Gmeind befindet sich i dr Landschaft Bugey. D Nochbergmeinde sind Saint-Rambert-en-Bugey, Arandas, Ordonnaz, Bénonces, Souclin und Cleyzieu. 2014 hod d Gmoind 118 Eiwohner ghed, des send 14,56 % meh als 2009 (Zom Vrgleich: Ain: 5,95 % , Frankreich ohne Mayotte: 2,49 %). Bis ane 1865 het Conand zu dr Gmeind Arandas ghört. Romanische Kirch. Bachofa. Baurahof. Commons: Conand – Sammlig vo Multimediadateie Liste des maires au 25 avril 2014 (data.gouv.fr)
Valencia (spanisch [baˈlenθja]; valencianisch/katalanisch: València [vaˈɫensia]) isch e spaneschi Grossstadt. D Hauptstadt vo dr autonome «Valencianische Gmeinschaft» und vo dr Provinz Valencia liit öppe 320 km südöstlig vo der Landeshauptstadt Madrid a dr Mündig vom Fluss Turia ins Middelmeer. Si het 794.288 Ywooner (Stand 1. Januar 2019) un isch di drittgröscht Stadt vu Spanie. Im Großruum Valencia läbe öppe 1,8 Million Mänsche. Wie dr Titus Livisu prichtet, het der römisch Konsul Decimus Iunius Brutus Callaicus ane 138 v. Christus d Stadt Valentia ggründet. Sit em Joor 711 isch d Stadt im Psitz vo de Araber gsi, bis se ane 1094 der berüemt spanisch Ritter El Cid eroberet het. Vo 1102 bis 1238 isch Valencia den aber wider im arabische Deil vo de Iberische Halbinsle gläge; dr König Jakob I. von Aragonien het se 1238 mit synere Armee eroberet. Deutschland Mainz (Dytschland, Rhiiland-Pfalz) Italien Bologna (Italie) Mexiko Vera Cruz (Mexiko) Venezuela Valencia (Venezuela) Vereinigte Staaten Sacramento (Vereinigte Staate) Ukraine Odessa (Ukraine) Türkei Rize (Tirkei) Commons: Valencia – Sammlig vo Multimediadateie Website vo dr Stadt Cifras oficiales de población resultantes de la revisión del Padrón municipal a 1 de enero. Bevölkerungsstatistiken des Instituto Nacional de Estadística (Bevölkerungsfortschreibung). Normdate: GND: 4062284-8 | LCCN:
E See isch es Gwässer inere Bodesänki, wo s Wasser mit wenig Bewegig drin liit und wo zringsetum vo Land umggä isch. Me seit däm au es «stehends Gwässer» oder es «stills Gwässer» und underscheided die Form vo limnologische (= gwässerkundleche) Körper vo de flüssende Gwässer, de Bech, de Flüss und de Strööm. Die meischte Seeè ligge im Louf vomene Fluss, also i däm sym Flusssyschteem, a so Stelle, wo s Gfäll vom flüssende Gwässer dur e teufere Abschnidd underbrochen isch, so dass sech s Wasser i dene Becki sammlet, bevor s wyter s Taal ab flüsst. Es Flusstaal cha wäge Ändmoräne vo früenere Gletscher (wie bim Zürisee) oder Schuttchegel vo Sytebech (wie bim Brienzersee) abgriglet worde sy. Wenn d Flüss vil Chiis, Sand und Leem mitbringe, cha s bassiere, ass ganzi Seebecki gfüllt wärde und en ehemolige See verschwindet; d Fachlüüt säge dr See «verlandet» (wie s bim Tuggenersee dr Fall gsi isch). Bsunders im Gebirg findet me Seeè, wo der Afang vomene Flüssgwässer, also eigentlech däm syni Kwelle bilde. Es git vor allem i de Bärge, i Karschtgebiet und i Wüeschtine aber au Seeè oni Zuefluss oder Abfluss, wo uf der Ärdoberflechi z gseh sind. Deil Seeè hend
Auterschwüu isch e Gmeind im Sensebezirk vom Kanton Friburg. Auterschwüu liit 8 Kilometer öschtlech vo dr Kantonshouptstadt Friburg uf em Friburger Hügelland. Im Süde goot d Gmeindgränze der Galtera noo. Der höchscht Punkt vo dr Gmeind isch im Oschte vom Gmeindbann bi Ober Maggebärg (903 m ü. M.) grad oben am töife Tobel vo der Seise. Auterschwüu het es baar i de Hügel verdeilti Wiuer und Ghöft: Galtere, Seeli, Mure, Wolgischwüu, Beniwüu, Geriwüu, Heimbärg, Hergarte, Ober Maggebärg, Wenglischwüu und Wilersguet. Der Name vo Auterschwüu isch ane 1228 i dr Form Vilar Altri s erschte Mol erwäänt worde. Uf emene Felssporn über dr Seise isch im Midduouter sid em 12. Joorhundert d Burg Maggebärg gsi. Das isch die zwöite Burg vo de Herre vo Maggebärg gsi, wo scho de Herzöög vo Zähringe dient und es baar Mol der Schultheiss vo Friburg gstellt hei. Quela: Bundesamt für Statistik 2005 De Uusländeraateel isch 2010 bi 3,9 % gläge. 71,9 % va de Yywoner si im Jaar 2000 römisch-katholisch gsii, 16,8 % evangelisch-reformiert. Bi de Vouchszelig 2000 hii va de 1881 Yywoner 93,8 % Tüütsch aus Hùùptspraach aaggää, 2,3 % Franzöösisch ù 3,9 % anderi Spraache. De seislertüütsch Tialäkt va Alterschwüu ghöört zum Hööjschtalemannisch.
Taafersch isch e politeschi Gmeind und dr Hauptort vom Seisebezirk im Kanton Friburg. S Gebiet vo dr Gmeind goot vom Friburger Vorort Schönbärg em Galteragrabe noo zum Hügel Maggebärg und is Taal vom Bach Taverna. Im Dorfzäntrum isch d Chrüzig vo de Kantonsstroosse vo Friburg uf Schwarzeburg und vo Düdinge uf Plaffeie. Dr Name vo Taafersch isch s erschte Mol ane 1150 i dr Form Tabernis erwäänt, d Pfarrchile, wo s Patrozinium vom Sankt Martin het, scho ane 1148. Uf em Hügel näbem Dorf ligge d Ruine vo dr Stammburg vo de Maggebärger, emene bedütende Friburger Adelsgschlächt usem Middelalter. Die alti Pfarrgmeind Taafersch isch ane 1831 bis 1832 i d Gmeinde Taafersch, Auterschwüu, Santantoni und Santursche ufdeilt worde. Sid 1885 het Taafersch es Spital, wo hüt eis vo de föif Hüüser vom Friburger Spital HFR isch. Quela: Bundesamt für Statistik 2005 De Uusländeraateel isch 2010 bi 11,2 % gläge. 77,7 % va de Yywoner si im Jaar 2000 römisch-katholisch gsii, 11,2 % evangelisch-reformiert. Bi de Vouchszelig 2000 hii va de 2627 Yywoner 89,9 % Tüütsch aus Hùùptspraach aaggää, 4,5 % Franzöösisch ù 5,6 % anderi Spraache. De seislertüütsch Tialäkt va Taafersch ghöört zum Hööjschtalemannisch. Walter Henzen (1895–1967), Germanischt Christian Schmutz
D Institut Mines-Télécom esch e Technischi Hochschuel vu Paris (Frànkrich). Si isch Mitgliid vo der Conférence des Grandes Ecoles und vo der Université Paris-Saclay. D Rechdsgrondlag isch Décret no 91-1033 du 8 octobre 1991 relatif à l'École nationale supérieure des mines de Paris (Verordnong ibr d École nationale supérieure des mines de Paris) D erschd «école des mines», also a Bergbauschul, isch 1783 en Paris grendat worra. Dr Sids vom Inschdidud isch en dr Rue Barrault en Paris. Drzua gherad: d «École nationale supérieure des mines» en Albi-Carmaux; d «École nationale supérieure des mines» en Alès; d «École nationale supérieure des mines» en Saint-Étienne, d «Télécom ParisTech» en Paris ond Sophia Antipolis (Alpes-Maritimes) (friahr «École nationale supérieure des télécommunications, d «Télécom Paris», odr ENST); d «Télécom SudParis» (ex INT). d «Télécom École de Management» en Évry ond Paris (ex INT); d «École nationale supérieure Mines-Télécom Atlantique Bretagne Pays de la Loire» (Vrschmolza mid dr «Télécom Bretagne», ex «École nationale supérieure des télécommunications de Bretagne et des Mines» en Nantes ); d «École nationale supérieure Mines-Télécom Lille-Douai (Zsemmaglegd «Mines de Douai» mid «Télécom Lille»). Décret no 2012-279 du 28 février 2012 Commons: Institut Mines-Télécom – Sammlig vo Multimediadateie Website vom Institut
D Helene «Helli» Louise Stehle (* 6. Dezämber 1907 z Basel; † 27. Augschte 2017 ebe dert) isch e Schwyzer Schauspiileri un Radiomoderatori gsii. Si isch ab 1939 di erscht wybli Nochrichtesprächeri vu dr Schwyz gsii. D Stehle isch z Basel ufgwachse un het in dr 1920er-Johr am Konservatorium Basel bim Oskar Wälterlin, dr Lucie Lissl un dr Rosalia Chladek en Uusbildig as Schauspiileri gmacht. Derno het si 1929 bis 1932 am Stadttheater Basel gspiilt. Ab dr spote 1920er-Johr, het si bim Radiostudio Basel vum Schwyzer Landessänder Beromünschter gschafft. Zerscht isch d Stehle bi dr Heerspiielgruppe vum Studio Basel gsii, wu si Gedicht rezitiert oder bi Heerspiil mitwirkt het. Dernäbe het d Stehle versuecht, as Schauspiileri au an dytsche Bihnine Fueß z fasse. Noch em Uusbruch vum Zweete Wältchrieg isch d Stehle fescht bim Radiostudio Basel engaschiert wore un het in dr Chriegsjohr as erschi wybligi Aasageri un Nochrichtesprächeri gwirkt, wel ihri männlige Kollegen in dr Aktivdienscht yyzoge wore sin. Noch em Chrieg isch d Stehle as Aasageri bim Radio bliben un isch schließli zue dr Schefsprächeri beferderet wore. In däre Funktion het d Stehle au jungi Nochrichtesprächer uusbildet. Derzue het si bi verschidene Radioheerspiil mitgwirkt un het bi ne
Dr Benno Malfèr OSB (* 20. Dezämber 1946 als Christian Malfèr z Boze-Gries; † 28. Augschte 2017 z Boze) isch e Benediktinermönch us em Südtirol gsi. Sid 1991 isch èr dr Apt vom Chloschter Muri-Gries bi Boze gsi. Dr Malfèr isch z Gries bi Boze ufgwachse und het im Gümnasium vo de Franziskaner z Boze d Matuur gmacht. Ane 1966 isch èr is Chloschter Muri-Gries yträtte, won èr 1971 zum Prieschter gweit worden isch. Z Münche und z Rom het èr Theologii studiert. A der päpschtleche Schuel Sant’Anselmo het èr promoviert, und vo 1981 bis 1991 isch èr a dere Schuel Profässer gsi. Ane 1991 isch dr Malfèr zum Apt vo Muri und do dermit au zum Prior vo Muri-Gries gwäält worde. Vo 1997 bis 2015 isch èr Abtpräses vo der Schwiizerische Benediktinerkongregation gsi, und vo 2003 bis 2012 het èr d Äbtekomferänz vo Salzburg gleitet. D Vorsteher vo Muri-Gries gälte jewyls au als Äpt i dr Tradizion vom ehemolige Chloschter Muri im Aargau. Der Apt Benno isch mängmol uf Muri cho und hät dänn amel för e paar Täg au döt gwohnt. Ane 1992 het èr ghulfe d Vereinigung vo de Fründe vo der Chloschterchile vo Muri z gründe.